ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ഡോ. ഹരേകൃഷ്ണ മഹ്താബിന്റെ ഒഡീഷ ഇതിഹാസത്തിന്റെ ഹിന്ദി പതിപ്പ് പ്രധാനമന്ത്രി പ്രകാശനം ചെയ്യും.
ഉത്ത്കല്കേശരി ഡോ. ഹരേകൃഷ്ണ മഹ്താബ് രചിച്ച ഒഡീഷ ഇതിഹാസ് എന്ന പുസ്തകത്തിന്റെ ഹിന്ദി പരിഭാഷ പ്രധാനമന്ത്രി ശ്രീ നരേന്ദ്ര മോദി വെള്ളിയാഴ്ച്  ഉച്ചയ്ക്ക് 12 മണിക്ക് ന്യൂഡല്ഹിയിലെ ജനപഥിലുള്ള അംബേദ്കര് രാജ്യന്തര കേന്ദ്രത്തില് നടക്കുന്ന ചടങ്ങില് പ്രകാശനം ചെയ്യും.
ഇതുവരെ ഒഡിയയിലും ഇംഗ്ലീഷിലും മാത്രം ലഭ്യമായിരുന്ന ഈ പുസ്തകം ഹിന്ദിയിലേക്ക് വിവര്ത്തനം ചെയ്തത് ശ്രീ. ശങ്കര്ലാല് പുരോഹിത്താണ്. കേന്ദ്രമന്ത്രി ശ്രീ ധര്മേന്ദ്ര പ്രധാന്, കട്ടക്കില് നിന്നുള്ള പാര്ലമെന്റ് അംഗം ശ്രീ ഭര്തുഹരി മഹ്താബ് എന്നിവരും ചടങ്ങില് പങ്കെടുക്കും. ഹരേകൃഷ്ണ മഹ്താബ് ഫൗണ്ടേഷനാണ് ഹിന്ദി പതിപ്പിന്റെ പ്രകാശന ചടങ്ങ് സംഘടിപ്പിച്ചിട്ടുള്ളത്.
ഗ്രന്ഥകര്ത്താവിനെ കുറിച്ച്
ഇന്ത്യന് സ്വാതന്ത്ര്യസമരത്തിലെ ശ്രദ്ധേയനായ വ്യക്തിയായിരുന്നു ഡോ. ഹരേകൃഷ്ണ മഹ്താബ്. 1946 മുതല് 1950 വരെയും 1956 മുതല് 1961 വരെയും ഒഡീഷ മുഖ്യമന്ത്രിയായും അദ്ദേഹം സേവനമനുഷ്ഠിച്ചിട്ടുണ്ട്. 1942-1945 കാലഘട്ടത്തില് അഹമ്മദ്നഗര് ഫോര്ട്ട് ജയിലില് രണ്ടുവര്ഷത്തിലേറെ തടവില് കഴിയവെയാണ് അദ്ദേഹം 'ഒഡീഷ ഇതിഹാസ്' രചിച്ചത്.
(
പ്രധാനമന്ത്രിയുടെ ഓഫീസ്
എൻ സി ദെബർമയുടെ വിയോഗത്തിൽ പ്രധാനമന്ത്രിയുടെ അനുശോചനം
ത്രിപുര മന്ത്രിയും രാഷ്ട്രീയ നേതാവുമായ ശ്രീ എൻ സി ദെബർമയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.
ഒരു ട്വീറ്റിൽ ശ്രീ മോദി പറഞ്ഞു.
"ജനങ്ങളുടെ ക്ഷേമത്തിനായി എപ്പോഴും പ്രവർത്തിച്ച കഠിനാധ്വാനികളായ താഴേത്തട്ടിലുള്ളവരുടെ നേതാവായി വരും തലമുറകൾ ശ്രീ എൻ സി ദെബർമജിയെ ഓർക്കും. ത്രിപുരയുടെ പുരോഗതിക്ക് അദ്ദേഹം മഹത്തായ സംഭാവന നൽകി. അദ്ദേഹത്തിന്റെ വിയോഗത്തിൽ വേദനിക്കുന്നു. കുടുംബത്തിനും അനുയായികൾക്കും അനുശോചനം. ഓം ശാന്തി."
(--ND--
ജൽ ശക്തി മന്ത്രാലയം
പ്രകൃതിയെ പുനരുജ്ജീവിപ്പിക്കാനുള്ള മികച്ച 10 ലോക പുനരുദ്ധാരണ ഫ്ലാഗ്ഷിപ്പുകളിൽ ഒന്നായി നമാമി ഗംഗേ സംരംഭത്തെ ഐക്യരാഷ്ട്രസഭ അംഗീകരിച്ചു
ന്യൂ ഡൽഹി: ഡിസംബർ 15, 2022
ഇന്ത്യയുടെ പുണ്യ നദിയായ ഗംഗയെ പുനരുജ്ജീവിപ്പിക്കാനുള്ള നമാമി ഗംഗേ പദ്ധതിയെ ഐക്യ രാഷ്ട്രസഭ , പ്രകൃതിയെ പുനരുജ്ജീവിപ്പിക്കാനുള്ള മികച്ച 10 ലോക പുനരുദ്ധാരണ ഫ്ലാഗ്ഷിപ്പുകളിൽ ഒന്നായി അംഗീകരിച്ചു.
ലോക പുനരുദ്ധാരണ ദിനമായ 2022 ഡിസംബർ 14-ന് കാനഡയിലെ മോൺട്രിയലിൽ നടന്ന ജൈവവൈവിധ്യത്തെക്കുറിച്ചുള്ള കൺവെൻഷനിലേക്കുള്ള  15-ാമത്  സമ്മേളനത്തിൽ നമാമി ഗംഗേ ഡയറക്ടർ ജനറൽ ശ്രീ ജി. അശോക് കുമാർ അവാർഡ് ഏറ്റുവാങ്ങി.
ലോകമെമ്പാടുമുള്ള 70 രാജ്യങ്ങളിൽ നിന്നുള്ള 150-ലധികം സംരംഭങ്ങളിൽ നിന്നാണ് നമാമി ഗംഗേയെ തിരഞ്ഞെടുത്തത്. ഭൂമിയിലെ പ്രകൃതിദത്ത ഇടങ്ങളുടെ അപചയം തടയുന്നതിനും അവയെ പുനരുജ്ജീവിപ്പിക്കുന്നതിനുമാണ് അവാർഡ് രൂപകൽപ്പന ചെയ്തിരിക്കുന്നത്. നമാമി ഗംഗേ ഉൾപ്പെടെയുള്ള അംഗീകൃത സംരംഭങ്ങൾക്ക് യുഎൻ പിന്തുണയോ ധനസഹായമോ സാങ്കേതിക വൈദഗ്ധ്യമോ ലഭിക്കാൻ അവസരമുണ്ട്.
യുഎൻ ജൈവവൈവിധ്യ സമ്മേളനത്തിനായി ലോകമെമ്പാടുമുള്ള നേതാക്കൾ കാനഡയിലെ മോൺട്രിയലിൽ ഒത്തുകൂടിയ സാഹചര്യത്തിലാണ് ഈ പ്രഖ്യാപനം നടത്തിയത്. ഇവിടെ, അടുത്ത ദശകത്തിൽ പ്രകൃതിക്ക് വേണ്ടിയുള്ള പുതിയ ലക്ഷ്യങ്ങൾ ഗവൺമെന്റുകൾ അംഗീകരിച്ചു.
RRTN/SKY
(Visitor Counter : 78
ആരോഗ്യ, കുടുംബക്ഷേമ മന്ത്രാലയം
ഒരു ദിവസം 8.3 ലക്ഷം പരിശോധനകളെന്ന റെക്കാര്ഡ് നേട്ടത്തില് ഇന്ത്യ
ഇന്ത്യയുടെ പ്രതിദിന കോവിഡ്19 പരിശോധന എട്ട് ലക്ഷം പിന്നിട്ടു. കഴിഞ്ഞ 24 മണിക്കൂറില് രാജ്യത്ത് 8,30,391 കോവിഡ് പരിശോധനകള് രാജ്യത്ത് നടത്തി. ശരാശരി പ്രതിദിന പരിശോധന ജൂലൈ ആദ്യ വാരം 2.3 ലക്ഷമായിരുന്നത് ഈ ആഴ്ച 6.3 ലക്ഷമായി വര്ദ്ധിച്ചു.
ഇതോടെ രാജ്യത്ത് ആകെ നടത്തിയ പരിശോധനകളുടെ എണ്ണം 2,68,45,688 ആയി. ദശലക്ഷത്തിലെ പരിശോധന 19453 ആയി വര്ദ്ധിച്ചു.
2020 ജനുവരിയില് ഒരു ലാബ് ഉണ്ടായിരുന്ന സ്ഥാനത്ത് ഇന്ന് കോവിഡ് പരിശോധനയ്ക്കായി ഉള്ളത് 1433 ലാബുകളാണ്. ഇവയില് 947 എണ്ണം ഗവണ്മെന്റ് മേഖലയിലും 486 എണ്ണം സ്വകാര്യ മേഖലയിലുമാണ്.
കോവിഡ് 19-മായി ബന്ധപ്പെട്ട സാങ്കേതിക വിഷയങ്ങൾ, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് https://www.mohfw.gov.in/ അല്ലെങ്കില് @MoHFW_INDIA നിരന്തരം സന്ദര്ശിക്കുക.
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരിരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf
വാണിജ്യ വ്യവസായ മന്ത്രാലയം
ഇ - വാണിജ്യ മേഖലയുടെ നിയന്ത്രണം
ന്യൂഡൽഹി, ഫെബ്രുവരി 12,2021
ഇ - വാണിജ്യ സംവിധാനം വിവിധ മേഖലകളുമായി ബന്ധപ്പെട്ട് ആണ് പ്രവർത്തിക്കുന്നത് എന്നത് പരിഗണിക്കുമ്പോൾ, വ്യത്യസ്തമായ നിയമങ്ങളും നിയന്ത്രണങ്ങളും വിവിധ മേഖലകളിലായി ഇത്തരം വാണിജ്യ പ്രവർത്തനങ്ങളെ കാര്യക്ഷമമായ പ്രവർത്തനത്തിന് സഹായിക്കുന്നു എന്ന് കാണാനാകും.
ഉപഭോക്തൃ സംരക്ഷണ നിയമം 2019, ധന നിയമം 2020, വിവരസാങ്കേതികവിദ്യാ നിയമം 2000, വിദേശ ഇടപാട് നിർവ്വഹണ നിയമം 2000, 2002ലെ കോമ്പറ്റീഷൻ നിയമം എന്നിവ ഇതിൽ പ്രധാനപ്പെട്ട ചില നിയമങ്ങൾ ആണ്
ഒരു നിയന്ത്രണ ചട്ടക്കൂട് സാധ്യമാക്കുന്നതുമായി ബന്ധപ്പെട്ട 2002ലെ കോമ്പറ്റീഷൻ നിയമം, സുതാര്യമായ മത്സര സംവിധാനങ്ങൾക്ക് ഭീഷണിയാകുന്ന മോശം പ്രവണതകളെ ഫലപ്രദമായി പ്രതിരോധിക്കാൻ അവസരമൊരുക്കുന്നു. നിയമത്തിലെ മത്സര വിരുദ്ധ കരാറുകൾ സംബന്ധിച്ച മൂന്നാം ഭാഗത്തിലെ വ്യവസ്ഥകളും, തങ്ങളുടെ പ്രത്യേക ആധിപത്യ നില  ദുരുപയോഗപ്പെടുത്തുന്നതിനെതിരായ നാലാം ഭാഗവും ഇ - വാണിജ്യ സംവിധാനങ്ങൾക്കും സംരംഭങ്ങൾക്കും ബാധകമാണ്
നേരിട്ടുള്ള വിദേശ നിക്ഷേപം സ്വീകരിക്കുന്ന രാജ്യത്തെ ഇ -വാണിജ്യ കമ്പനികളും സംവിധാനങ്ങളും 2019ലെ വിദേശ ഇടപാട് നിർവഹണ നിയമമനുസരിച്ച് നിലവിൽ നിയന്ത്രിക്കപ്പെടുന്നുണ്ട്.
ഇ - വാണിജ്യ സംരംഭങ്ങൾക്ക് എതിരായ ഇന്ത്യ വ്യാപാരി കോൺഫെഡറേഷന്റെ  ആക്ഷേപങ്ങൾ കേന്ദ്രസർക്കാറിനു ലഭിച്ചിരുന്നു. 1999ലെ വിദേശ ഇടപാട് നിർവഹണ നിയമത്തിന് കീഴിൽ , ഇവ സംബന്ധിച്ച ആക്ഷേപങ്ങൾ അന്വേഷിക്കാനുള്ള അധികാരം എൻഫോഴ്സ്മെന്റ് ഡയറക്ടറേറ്റിൽ നിക്ഷിപ്തമാണ്. ആയതിനാൽ ഇത് സംബന്ധിച്ച ആവശ്യമായ നിർദ്ദേശങ്ങൾ ഇഡി ക്ക് കൈമാറുകയും, ED അന്വേഷണത്തിന് തുടക്കമിടുകയും ചെയ്തിട്ടുണ്ട്.
ഇ - വാണിജ്യ വെബ്സൈറ്റുകൾ ആയ ആമസോൺ, ഫ്ലിപ്കാർട്ട് എന്നിവ വഴി നടത്തുന്ന പണമിടപാടുകൾക്ക് പ്രത്യേക ഇളവുകളും, ക്യാഷ് ബാക്ക്കളും നൽകുന്നതിൽ രാജ്യത്തെ ബാങ്കുകൾ പക്ഷപാതപരമായ നിലപാടുകൾ സ്വീകരിച്ചിരുന്നു എന്നും CAIT പരാതിപ്പെട്ടിരുന്നു. ഇത് കോമ്പറ്റീഷൻ കമ്മീഷൻ ഓഫ് ഇന്ത്യ, പരിശോധിച്ചുവരികയാണ്
ഫ്ലിപ്കാർട്ടും, ആദിത്യ ബിർള ഫാഷൻ ആൻഡ് റീട്ടെയിലും തമ്മിലുണ്ടായ ഇടപാടിൽ നേരിട്ടുള്ള വിദേശ നിക്ഷേപ നയം, FEMA എന്നിവ ലംഘിക്കപ്പെട്ടതായ ആരോപണത്തിൽ മേൽ RBI യോ എൻഫോഴ്സ്മെന്റ് ഡയറക്റ്ററേറ്റോ ഇതുവരെ ഒരു അന്വേഷണവും ആരംഭിച്ചിട്ടില്ല.
വാണിജ്യ വ്യവസായ മന്ത്രാലയത്തിന്റെ ചുമതലയുള്ള സഹമന്ത്രി ശ്രീ സോം പ്രകാശ് രാജ്യസഭയിൽ രേഖാമൂലം അറിയിച്ചതാണ് ഇക്കാര്യം
IE/SKY
(Visitor Counter : 134
പ്രത്യേക സേവനങ്ങളും ഫീച്ചറുകളും
ദേശീയ സ്റ്റാറ്റിസ്റ്റിക്കൽ ഓഫീസ്, ജനുവരി മാസത്തിൽ എറണാകുളം ജില്ലയിൽ സർവ്വേ നടത്തുന്ന പഞ്ചായത്ത്, മുനിസിപ്പാലിറ്റി വാർഡുകളെ കുറിച്ചുള്ള അറിയിപ്പ്
(കൊച്ചി: ജനുവരി 04 , 2022
ദേശീയ സ്റ്റാറ്റിസ്റ്റിക്കൽ ഓഫീസ്  അഖിേലന്ത്യ അടിസ്ഥാനത്തിൽ വിവിധ മേഖലകളിൽ വലിയ തോതിൽ സാമ്പിൾ സർവ്വേ നടത്തുന്നു. വിവിധ സാമൂഹിക-സാമ്പത്തിക വിഷയങ്ങളെ കുറിച്ചുള്ള രാജ്യ വ്യാപകമായ ഗാർഹിക സർവ്വേകളിലൂടെയാണ് പ്രധാനമായും വിവരങ്ങൾ ശേഖരിക്കുന്നത്. എൻ. എസ്.ഒ. ഇപ്പോൾ നടത്തുന്ന പ്രധാന സർവ്വേകൾ ആനുകാലിക ലേബർ ഫോഴ്സ് സർവ്വേ , അസംഘടിത മേഖലയിൽ കാർഷികേതര സംഭരങ്ങളുടെ വാർഷിക സർവ്വേ , അർബൻ ഫ്രെയിം സർവ്വേ  എന്നിവയാണ്.
തൊഴിൽ, തൊഴിലില്ലായ്മ എന്നിവ അളക്കുന്നതിനുള്ള പ്രധാന ലക്ഷ്യങ്ങളോെടയാണ് ആനുകാലിക ലേബർ ഫോഴ്സ് സർവ്വേ  നടത്തുന്നത്. എറണാകുളം ജില്ലയിൽ ഇതിനായി ജനുവരി മാസത്തിൽ തിരഞ്ഞെടുക്കപ്പെട്ട പഞ്ചായത്ത് വാർഡുകൾ, ഇലഞ്ഞി ,കവളങ്ങാട്, വാളകം, ഇടവനക്കാട് , കിഴക്കമ്പലം എന്നിവയാണ്. നഗര പ്രേദശങ്ങളിൽ ഇതിനായി തിരഞ്ഞെടുക്കപ്പെട്ട സ്ഥലങ്ങൾ മാട്ടൂർ , ആലങ്ങാട്, കൊച്ചി കോർപേറഷൻ, ചേന്ദമംഗലം, എളങ്കുന്നപ്പുഴ, ഏറമല്ലൂർ,കോതമംഗലം, മരട് എന്നിവയാണ്.
ഉത്പാദനം, വ്യാപാരം, സേവനങ്ങൾ എന്നീ മേഖലകളിെല അസംഘടിത സ്ഥാപനങ്ങളുടെ സാമ്പത്തിക പ്രവർത്തന സവിേശഷതകളെ കുറിച്ചുള്ള വിവര ശേഖരണത്തിനാണ് അസംഘടിത മേഖലയിെല കാർഷികേതര സംഭരങ്ങളുടെ വാർഷിക സർവ്വേ  നടത്തുന്നത്. തിരഞ്ഞെടുക്കപ്പെട്ട പഞ്ചായത്തുകളിലെ വ്യാപാരസ്ഥാപനങ്ങൾ, വിദ്യാഭ്യാസസ്ഥാപനങ്ങൾ, ആശുപത്രികൾ, മതസ്ഥാപനങ്ങൾ എന്നിവ ഉൾപ്പെെടയുള്ള സ്ഥാപനങ്ങളുടെ പ്രവർത്തനങ്ങളും പ്രശ്നങ്ങളും സംബന്ധിച്ചുള്ള വിവര ശേഖരണം നടത്തുന്നു. എറണാകുളം ജില്ലയിൽ ഇതിനായി തിരഞ്ഞെടുക്കപ്പെട്ട ഗ്രാമ പഞ്ചായത്ത് വാർഡ് കറുകുറ്റി ആണ് . നഗര പ്രേദശങ്ങളിൽ ഇതിനായി തിരഞ്ഞെടുക്കപ്പെട്ടിരിക്കുന്ന കൊച്ചി കോർപ്പേറഷൻ, ഏലൂർ, കളമശ്ശേരി, വെങ്ങോല, കെടാമംഗലം എന്നിവയാണ്.
ഇത് കൂടാതെ സർക്കാർ സർവ്വേകൾക്കായി നഗര പ്രദേശങ്ങളുടെ ഭൂപടം തയ്യാറാക്കുന്ന സർവ്വേകൾ - അർബൻ ഫ്രെയിം സർവ്വേ , എറണാകുളം ജില്ലയിൽ കൊച്ചി കോർപറേഷൻ , പെരുമ്പാവൂർ എന്നിവിടങ്ങളിൽ പുരോഗമിക്കുന്നു. സർവ്വേകൾക്ക് വസ്തു നിഷ്ഠമായ വിവരങ്ങളും മികച്ച സഹകരണവും പൊതുജനങ്ങളും വ്യാപാര-വ്യവസായ സ്ഥാപനങ്ങളും നൽകണമെന്ന് എൻ. എസ്. ഒ അഭ്യർഥിക്കുന്നു.
സാമൂഹ്യനീതി, ശാക്തീകരണ മന്ത്രാലയം
സുഗമ്യ ഭാരത് ആപ്ലിക്കേഷൻ കേന്ദ്രമന്ത്രി ശ്രീ താവർ ചന്ദ് ഗെഹ്ലോത് വിർച്വൽ രീതിയിൽ നാളെ രാജ്യത്തിന് സമർപ്പിക്കും; മലയാളം ഉൾപ്പെടെ പത്ത് പ്രാദേശിക ഭാഷകളിൽ മൊബൈൽ ആപ്ലിക്കേഷൻ ലഭ്യമാണ്
ന്യൂഡൽഹി, മാർച്ച് 01, 2021
സുഗമ്യ ഭാരത് മൊബൈൽ ആപ്ലിക്കേഷനും "Access – The Photo Digest" എന്ന് പേരിട്ടിരിക്കുന്ന കൈ-പുസ്തകവും കേന്ദ്ര സാമൂഹ്യ നീതി-ശാക്തീകരണ മന്ത്രി ശ്രീ താവർ ചന്ദ് ഗെഹ്ലോത് വീഡിയോ കോൺഫറൻസിലൂടെ നാളെ രാജ്യത്തിന് സമർപ്പിക്കും. ദിവ്യാഗ്ശാക്തീകരണ വകുപ്പിന്റേതാണ് ഈ മൊബൈൽ ആപ്ലിക്കേഷനും കൈ പുസ്തകവും.
https://webcast.nic.in/msje/ എന്ന ലിങ്കിൽ നാളെ രാവിലെ 11 മുതൽ പരിപാടിയുടെ തത്സമയ സംപ്രേക്ഷണം ഉണ്ടായിരിക്കുന്നതാണ്. അതിനുശേഷം ആൻഡ്രോയ്ഡ് ഉപഭോക്താക്കൾക്ക് പ്ലേസ്റ്റോറിൽ നിന്നും ആപ്പ് ഡൗൺലോഡ് ചെയ്യാവുന്നതാണ്. ആപ്ലിക്കേഷന്റെ ഐഒഎസ് പതിപ്പ് 2021 മാർച്ച് 15 ഓടെ ലഭ്യമാക്കും.
വളരെ ലളിതമായ രജിസ്ട്രേഷൻ നടപടിക്രമങ്ങൾ ഉൾപ്പെടുന്ന ഉപഭോക്തൃ സൗഹൃദ മൊബൈൽ ആപ്ലിക്കേഷനാണ് സുഗമ്യ ഭാരത്. ഗുണഭോക്താക്കളുടെ പേര്, മൊബൈൽ നമ്പർ, ഇമെയിൽ ഐഡി എന്നീ മൂന്ന് വിവരങ്ങൾ മാത്രം നൽകി രജിസ്ട്രേഷൻ പൂർത്തീകരിക്കാവുന്നതാണ്. തങ്ങൾ നേരിടുന്ന പ്രശ്നങ്ങൾ രജിസ്റ്റർ ചെയ്ത ഉപഭോക്താക്കൾക്ക് ആപ്ലിക്കേഷനിലൂടെ ഉന്നയിക്കാവുന്നതാണ്. രജിസ്ട്രേഷൻ നടപടിക്രമങ്ങൾ, ഫോട്ടോകൾ സഹിതം പരാതികൾ സമർപ്പിക്കാനുള്ള ഘട്ടങ്ങൾ എന്നിവ ആംഗ്യ ഭാഷയുടെ സഹായത്തോടെ ഇംഗ്ലീഷ്, ഹിന്ദി ഭാഷകളിൽ വീഡിയോകൾ ആയി ഉൾപ്പെടുത്തിയിട്ടുണ്ട്.
വളരെ ലളിതമായി ഫോട്ടോകൾ അപ്ലോഡ് ചെയ്യുന്നതിനൊപ്പം, ഭരണകൂട ഇടപെടൽ ആവശ്യമായ പ്രദേശങ്ങളെ ജിയോടാഗ് ചെയ്യുന്നതിനുള്ള സൗകര്യവും ഉൾപ്പെടുത്തിയിട്ടുണ്ട്. രജിസ്ട്രേഷൻ സമയത്തും, പുതിയ വിവരങ്ങൾ സംബന്ധിച്ചും, പരാതി പരിഹാരം, നടപടിക്രമങ്ങൾ എന്നിവ സംബന്ധിച്ചും ഉപഭോക്താക്കാൾക്ക് ഏറ്റവും പുതിയ വിവരങ്ങൾ മൊബൈൽ ആപ്ലിക്കേഷനിലൂടെ ലഭ്യമാക്കുന്നതാണ്.
മലയാളം ഉൾപ്പെടെ പത്ത് പ്രാദേശിക ഭാഷകളിൽ മൊബൈൽ ആപ്ലിക്കേഷൻ ലഭ്യമാണ്.
രാജ്യത്തെ വിവിധ സംസ്ഥാനങ്ങൾ/കേന്ദ്രഭരണ പ്രദേശങ്ങൾ എന്നിവിടങ്ങളിൽ നിന്നുള്ള ഫോട്ടോകളുടെ ശേഖരമാണ് "Access - The Photo Digest” എന്ന കൈപ്പുസ്തകം. ഗുണഭോക്താക്കൾക്ക് ആക്സസിബിലിറ്റിയുടെ 10 അടിസ്ഥാന പ്രത്യേകതകൾ, ഇതുമായി ബന്ധപ്പെട്ട നല്ലതും മോശവുമായ കീഴ്വഴക്കങ്ങൾ എന്നിവ സംബന്ധിച്ച് ബോധവൽക്കരിക്കുന്നത് ലക്ഷ്യമിട്ട് ചിത്ര രൂപത്തിൽ വിവരങ്ങൾ ലഭ്യമാക്കിയിട്ടുണ്ട്. ഈ കൈ പുസ്തകത്തിന്റെ ഇലക്ട്രോണിക് പതിപ്പ് മൊബൈൽ ആപ്ലിക്കേഷനിലും, വകുപ്പിന്റെ വെബ്സൈറ്റിലും ലഭ്യമാണ്.
RRTN/SKY
(Visitor Counter : 170
പ്രധാനമന്ത്രിയുടെ ഓഫീസ്
ബിലാസ്പൂർ ഡിവിഷൻ, റായ്പൂർ ഡിവിഷൻ, സംബൽപൂർ ഡിവിഷൻ, നാഗ്പൂർ ഡിവിഷൻ, ഛത്തീസ്ഗഡിലെ വാൾട്ടയർ ഡിവിഷൻ എന്നിവിടങ്ങളിൽ റെയിൽവേയുടെ 100% വൈദ്യുതീകരണത്തെ പ്രധാനമന്ത്രി അഭിനന്ദിച്ചു
ഛത്തീസ്ഗഢിലെ ബിലാസ്പൂർ ഡിവിഷൻ, റായ്പൂർ ഡിവിഷൻ, സംബൽപൂർ ഡിവിഷൻ, നാഗ്പൂർ ഡിവിഷൻ, വാൾട്ടയർ ഡിവിഷൻ എന്നിവിടങ്ങളിൽ റെയിൽവേയുടെ 100% വൈദ്യുതീകരണത്തെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
കേന്ദ്ര റെയിൽവേ മന്ത്രി ശ്രീ അശ്വിനി വൈഷ്ണവിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
“റെയിൽവേ മേഖല മുന്നോട്ട് കുതിക്കുന്നു! ഛത്തീസ്ഗഡിന് ഒരു വലിയ വാർത്ത.
The Railways sector continues to surge ahead! Great news for Chhattisgarh. https://t.co/WZFJT9cH2P
— Narendra Modi  March 25, 2023
പ്രധാനമന്ത്രിയുടെ ഓഫീസ്
ജാലിയന്വാലാബാഗ് കൂട്ടക്കൊലയിലെ രക്തസാക്ഷികള്ക്ക് പ്രധാനമന്ത്രി പ്രണാമം അര്പ്പിച്ചു
ജാലിയന്വാലാബാഗ് കൂട്ടക്കൊലയിലെ രക്തസാക്ഷികള്ക്ക് പ്രധാനമന്ത്രി ശ്രീ നരേന്ദ്ര മോദി പ്രണാമം അര്പ്പിച്ചു.
''ഈ ദിവസം ജാലിയന്വാലാബാഗില് നിഷ്കരുണം കൊല്ലപ്പെട്ട രക്തസാക്ഷികളെ ഞാന് നമിക്കുന്നു. അവരുടെ ധൈര്യവും ത്യാഗവും നമ്മള് ഒരിക്കലും മറക്കില്ല. അവരുടെ ധീരത വരും വര്ഷങ്ങളിലും ഇന്ത്യക്കാരെ പ്രചോദിപ്പിക്കും ', പ്രധാനമന്ത്രി പറഞ്ഞു.
പ്രധാനമന്ത്രിയുടെ ഓഫീസ്
പ്രധാനമന്ത്രി പുഷ്കറിൽ പൂജ നടത്തി
പ്രധാനമന്ത്രി ശ്രീ നരേന്ദ്ര മോദി ഇന്ന് പുഷ്കർ ക്ഷേത്രത്തിൽ പൂജ നടത്തുകയും പൗരന്മാരുടെ ക്ഷേമത്തിനായി പ്രാർത്ഥിക്കുകയും ചെയ്തു.
പ്രധാനമന്ത്രി ട്വീറ്റ് ചെയ്തു:
"പുഷ്കറിലെ ബ്രഹ്മാവിന്റെ ക്ഷേത്രത്തിൽ പൂജ ചെയ്യാനും ദിവ്യ ദർശനം നടത്താനുമുള്ള ഭാഗ്യം ലഭിച്ചു. രാജ്യത്ത് എല്ലാവർക്കും നല്ല ആരോഗ്യവും ഐശ്വര്യവും ക്ഷേമവും നേരുന്നു."
पुष्कर में भगवान ब्रह्माजी के मंदिर में पूजन और दिव्य दर्शन का सौभाग्य मिला। देशवासियों के उत्तम स्वास्थ्य, समृद्धि और कल्याण की कामना की। pic.twitter.com/uZNSKWubrV
— Narendra Modi  May 31, 2023
പ്രധാനമന്ത്രിയുടെ ഓഫീസ്
കോമൺവെൽത്ത് ഗെയിംസ് : റേസ് വാക്കിങ്ങിൽ വെള്ളി മെഡൽ നേടിയ പ്രിയങ്ക ഗോസ്വാമിക്ക് പ്രധാനമന്ത്രിയുടെ അഭിനന്ദനം
ബർമിംഗ്ഹാം കോമൺവെൽത്ത് ഗെയിംസിൽ വെള്ളി മെഡൽ നേടിയതിന് റേസ് വാക്കിംഗ് ചാമ്പ്യൻ പ്രിയങ്ക ഗോസ്വാമിയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു :
" അഭിമാനകരമായ വെള്ളി മെഡൽ നേടിയതിന് നമ്മുടെ ദേശീയ റേസ് വാക്കിംഗ് ചാമ്പ്യൻ പ്രിയങ്ക ഗോസ്വാമിക്ക് അഭിനന്ദനങ്ങൾ. ഈ മെഡൽ ഇന്ത്യയിലെ നിരവധി യുവജനങ്ങളെ ഈ കായികരംഗത്തേക്ക് നയിക്കാൻ അവർ പ്രചോദിപ്പിച്ചു. വരും കാലങ്ങളിലും അവർ വിജയത്തിന്റെ പുതിയ ഉയരങ്ങൾ കീഴടക്കട്ടെ.
--ND--
(Congratulations to our national race walking champion Priyanka Goswami for winning the coveted Silver medal. By this medal, she has inspired many youngsters in India to take up this sport. May she keep scaling new heights of success in the times to come. #Cheer4India pic.twitter.com/GKHPjgUEMo
— Narendra Modi  August 6, 2022
പ്രധാനമന്ത്രിയുടെ ഓഫീസ്
രാഷ്ട്രം കെട്ടിപ്പടുത്ത മഹാന്മാരെ ഇന്ത്യ എങ്ങനെ സ്മരിക്കുന്നു എന്നതിനെക്കുറിച്ചുള്ള ഒരു ലേഖനം പ്രധാനമന്ത്രി പങ്കുവെച്ചു ;
സാംസ്കാരിക പൈതൃകം സംരക്ഷിക്കുന്നതിനുള്ള പ്രവർത്തനങ്ങളെക്കുറിച്ചുള്ള MyGov ട്വീറ്റ് ത്രെഡും പങ്കിട്ടു
നമ്മുടെ രാഷ്ട്രം കെട്ടിപ്പടുത്ത മഹാന്മാരെ ഇന്ത്യ എങ്ങനെ സ്മരിക്കുന്നു എന്നതിന്റെ നേർക്കാഴ്ചകൾ നൽകുന്ന നമോ ആപ്പിന്റെ വികാസ് യാത്ര വിഭാഗത്തിന്റെ ഒരു ലേഖനം പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
പ്രധാനമന്ത്രി ട്വീറ്റ് ചെയ്തു;
"നമ്മുടെ സ്വാതന്ത്ര്യ സമര സേനാനികൾക്ക് ആദരാഞ്ജലികൾ അർപ്പിക്കാനുള്ള അവസരമായിട്ടാണ് ഈ വർഷം നാം ആസാദി കാ അമൃത് മഹോത്സവ് ആഘോഷിക്കുന്നത്. നമോ ആപ്പിന്റെ വികാസ് യാത്ര വിഭാഗത്തിലെ ഈ ലേഖനം, നമ്മുടെ രാഷ്ട്രം കെട്ടിപ്പടുത്ത മഹാന്മാരെ ഇന്ത്യ എങ്ങനെ സ്മരിക്കുന്നു എന്നതിന്റെ ഒരു നേർക്കാഴ്ച നൽകുന്നു.
# സംസ്കാരം സംരക്ഷിക്കപ്പെട്ട 8 വർഷങ്ങൾ
This year we mark Azadi Ka Amrit Mahotsav, an occasion to pay tributes to our freedom fighters. This article on the NaMo App’s Vikas Yatra section gives you a glimpse of how India is remembering the greats who built our nation. #8YearsOfPreservingCulture https://t.co/w10LmzcDpH
— Narendra Modi  June 2, 2022
We take great pride in our glorious culture and we are humbled to have got the opportunity to work for it’s preservation as well as celebration. #8YearsOfPreservingCulture https://t.co/20tvS2MzIz
— Narendra Modi  June 2, 2022
--ND--
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി, ഫെബ്രുവരി 18, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 174.64 കോടി ഡോസ് വാക്സിൻ
രാജ്യത്ത് നിലവിൽ ചികിത്സയിലുള്ളത് 2,92,092 പേർ; ചികിത്സയിലുള്ളത് ആകെ രോഗബാധിതരുടെ 0.68%
കഴിഞ്ഞ 24 മണിക്കൂറിനിടെ 66,254 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,19,77,238 ആയി; രോഗമുക്തി നിരക്ക് 98.12%
കഴിഞ്ഞ 24 മണിക്കൂറിൽ 25,920 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 2.07%; പ്രതിവാര രോഗസ്ഥിരീകരണ നിരക്ക് 2.76%
(ആകെ നടത്തിയത് 75.68 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 12,54,893 പരിശോധനകൾ
മന്ത്രിസഭ
ഡല്ഹി കന്റോണ്മെന്റിലെ കാണ്ഡഹാര് ലൈന്സില് കേന്ദ്രീയ വിദ്യാലയം സ്ഥാപിക്കുന്നതിന് 4 ഏക്കര് ഭൂമി പാട്ടത്തിന് നല്കാന് കേന്ദ്ര മന്ത്രിസഭയുടെ അനുമതി
ഡല്ഹി കന്റോണ്മെന്റിലെ കാണ്ഡഹാര് ലൈന്സില് കേന്ദ്രീയ വിദ്യാലയം സ്ഥാപിക്കുന്നതിന് പ്രതിരോധ വകുപ്പിന്റെ കൈവശമുള്ള 4 ഏക്കര് ഭൂമി പ്രതിവര്ഷം ഒരു രൂപ മാത്രം ഈടാക്കി കേന്ദ്രീയ വിദ്യാലയ സംഗത്ഥന് സ്ഥിരമായി പാട്ടത്തിന് നല്കാന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
(പശ്ചാത്തലം:
1994 ല് ല് പ്രവര്ത്തനം ആരംഭിച്ചത് മുതല് താല്ക്കാലിക കെട്ടിടത്തിലാണ് ഡല്ഹി കന്റോണ്മെന്റിലെ നമ്പര് 4 കേന്ദ്രീയ വിദ്യാലയം പ്രവര്ത്തിക്കുന്നത്. നിലവില് 956 വിദ്യാര്ത്ഥികളാണ് ഇവിടെ പഠിക്കുന്നത്. സ്ഥിരം കെട്ടിടം നിര്മ്മിക്കുന്നതോടെ, മേഖലയില് സേവനമുഷ്ഠിക്കുന്ന ഉദ്യോഗസ്ഥര്, വിമുക്ത ഭടന്മാര്, സാധാരണക്കാര് എന്നിവരുടെ കുട്ടികള്ക്കാവശ്യമായ വിദ്യാഭ്യാസത്തിനുള്ള അടിസ്ഥാന സൗകര്യങ്ങള് ഒരുക്കാനാവും.
AM MRD – 559
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസിൽ ലോംങ് ജമ്പിൽ ആൻസി സോജൻ ഇടപ്പിള്ളിയുടെ വെള്ളി നേട്ടത്തെ പ്രധാനമന്ത്രി അഭിനന്ദിച്ചു
ഏഷ്യൻ ഗെയിംസിൽ ലോംഗ് ജംപിൽ വെള്ളി മെഡൽ നേടിയ ആൻസി സോജൻ ഇടപ്പിള്ളിയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു:
"ഏഷ്യൻ ഗെയിംസിൽ ലോംഗ് ജമ്പിൽ മറ്റൊരു വെള്ളി. ആൻസി സോജൻ ഇടപ്പിള്ളിയുടെ വിജയത്തിന് അഭിനന്ദനങ്ങൾ. മുന്നോട്ടുള്ള പ്രയത്നങ്ങൾക്ക് എന്റെ ആശംസകൾ."
Another Silver in Long Jump at the Asian Games. Congratulations to Ancy Sojan Edappilly for her success. My best wishes for the endeavours ahead. pic.twitter.com/fOmw4SuGZt
— Narendra Modi  October 2, 2023
ആരോഗ്യ, കുടുംബക്ഷേമ മന്ത്രാലയം
29.68 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി, ജൂൺ 23, 2021
രാജ്യത്ത് ഉടനീളം കോവിഡ്-19 പ്രതിരോധ കുത്തിവയ്പ്പിന്റെ ഗതിയും പരിധിയും വ്യാപിക്കുന്നത്തിന് കേന്ദ്ര സർക്കാർ പ്രതിജ്ഞാബദ്ധമാണ്. പ്രതിരോധ കുത്തിവയ്പ്പ് സാര്വത്രികമാക്കുന്ന പുതിയ ഘട്ടം 2021 ജൂൺ 21 മുതൽ ആരംഭിച്ചു. കൂടുതൽ വാക്സിനുകൾ ലഭ്യമാക്കുക, വാക്സിൻ വിതരണം ക്രമീകരിക്കാൻ നേരത്തെ തന്നെ സംസ്ഥനങ്ങൾക്കും/കേന്ദ്രഭരണ പ്രദേശങ്ങൾക്കും നൽകുന്ന വാക്സിനുകളെ പറ്റി വിവരങ്ങൾ നൽകുക എന്നിവയിലൂടെ കേന്ദ്ര സർക്കാർ വാക്സിനേഷൻ യജ്ഞത്തിനെ ശക്തിപ്പെടുത്തുന്നു.
സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് രാജ്യത്തെ വാക്സിനേഷൻ യജ്ഞത്തിന് പിന്തുണ നൽകി വരികയാണ്. പുതിയ ഘട്ടത്തിൽ കേന്ദ്ര സർക്കാർ തന്നെ 75 % വാക്സിനുകൾ വാക്സിൻ നിർമ്മാതാക്കളിൽ നിന്ന് സംഭരിച്ഛ്, സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര സർക്കാർ സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 29.68 കോടിയിലധികം വാക്സിൻ ഡോസുകൾ  സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കുമായി കൈമാറിയിട്ടുണ്ട്.
ഇതിൽ പാഴായതുൾപ്പടെ 27,76,26,985 ഡോസുകളാണ് മൊത്തം ഉപഭോഗം ആയി കണക്കാക്കുന്നത് .
1.92 കോടിയിലധികം  കോവിഡ് വാക്സി ൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്. കൂടാതെ, 39,07,310 -ത്തിൽ അധികം വാക്സിൻ ഡോസുകൾ സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും അടുത്ത മൂന്ന് ദിവസങ്ങളിലായി ലഭിക്കുന്നതാണ്.
(Visitor Counter : 164
പ്രധാനമന്ത്രിയുടെ ഓഫീസ്
കംഗ്ല നോങ്പോക്ക് തോങ്ങ് പാലം തുറന്ന മണിപ്പൂരിലെ ജനങ്ങളെ പ്രധാനമന്ത്രി അഭിനന്ദിച്ചു
മണിപ്പൂരിലെ ഇംഫാൽ നദിക്കു കുറുകെ യുള്ള പാലമായ കംഗ്ല നോങ്പോക്ക് തോങ് തുറന്നതിൽ മണിപ്പൂരിലെ ജനങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
മണിപ്പൂർ മുഖ്യമന്ത്രി എൻ ബിരേൻ സിംഗിന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"അഭിനന്ദനങ്ങൾ മണിപ്പൂർ! സംസ്ഥാനത്തുടനീളം സമാധാനത്തിന്റെയും സമൃദ്ധിയുടെയും സന്തോഷത്തിന്റെയും ചേതന വർധിക്കട്ടെ ."
ഊര്ജ്ജ മന്ത്രാലയം
കരട് വൈദ്യുതി ചട്ടങ്ങൾ  2021 പ്രസിദ്ധപ്പെടുത്തി
ന്യൂഡൽഹി, ആഗസ്റ്റ് 16, 2021
കരട് വൈദ്യുതി ചട്ടങ്ങൾ  2021,  Rules, 2021) കേന്ദ്ര ഊർജ്ജ മന്ത്രാലയം പ്രസിദ്ധപ്പെടുത്തി.
ഊർജ്ജ മന്ത്രാലയത്തിന്റെ https://powermin.gov.in/ എന്ന വെബ്സൈറ്റിൽ പ്രസിദ്ധപ്പെടുത്തിയ ചട്ടങ്ങളിൽ 30 ദിവസത്തിനുള്ളിൽ അഭിപ്രായങ്ങൾ അറിയിക്കാൻ ആവശ്യപ്പെട്ടിട്ടുണ്ട്.
മാലിന്യത്തിൽ നിന്നുമുള്ള ഊർജ്ജം ഉൾപ്പെടെ ഹരിത ഊർജ്ജം വാങ്ങുന്നതിനും ഉപയോഗിക്കുന്നതിനും ഉദ്ദേശിച്ചുള്ളതാണ് ഈ ചട്ടങ്ങൾ. പുതുക്കാവുന്ന തരത്തിലുള്ള വാങ്ങൽ ബാധ്യത; ഹരിത ഊർജ്ജത്തിന്റെ വിപുലമായ ലഭ്യത, നോഡൽ ഏജൻസികൾ; ഗ്രീൻ എനർജി ഓപ്പൺ ആക്സസ് അനുവദിക്കുന്നതിനുള്ള നടപടിക്രമം; ബാങ്കിംഗ്; ക്രോസ് സബ്സിഡി സർചാർജ് എന്നീ ഉപശീർഷകങ്ങളിലായി കരട് ചട്ടത്തിന്റെ വിശദാംശങ്ങൾ ഉൾപ്പെടുത്തിയിരിക്കുന്നു.
കരട് ചട്ടങ്ങൾ, അനുബന്ധത്തിൽ ചേർത്തിരിക്കുന്നു:
https://static.pib.gov.in/WriteReadData/specificdocs/documents/2021/aug/doc202181611.pdf
RRTN/SKY
(Visitor Counter : 217
പ്രധാനമന്ത്രിയുടെ ഓഫീസ്
പ്രധാനമന്ത്രി വാൾമാർട്ട് സിഇഒ ഡഗ് മക്മില്ലനെ കണ്ടു
പ്രധാനമന്ത്രി ശ്രീ നരേന്ദ്ര മോദി ഇന്ന് വാൾമാർട്ട് സിഇഒ ഡഗ് മക്മില്ലനുമായി കൂടിക്കാഴ്ച നടത്തി.
വാൾമാർട്ടിന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു :
“വാൾമാർട്ടിന്റെ സിഇഒ ശ്രീ. ഡഗ് മക്മില്ലനുമായുള്ള കൂടിക്കാഴ്ച ഫലപ്രദമായിരുന്നു. വ്യത്യസ്ത വിഷയങ്ങളിൽ ഞങ്ങൾ ഉൾക്കാഴ്ചയുള്ള ചർച്ചകൾ നടത്തി. നിക്ഷേപത്തിനുള്ള ആകർഷകമായ സ്ഥലമായി ഇന്ത്യ ഉയർന്നുവരുന്നത് കാണുന്നതിൽ സന്തോഷമുണ്ട്."
The meeting with Mr. Doug McMillon, CEO of @Walmart, was a fruitful one. We had insightful discussions on different subjects. Happy to see India emerge as an attractive destination for investment. https://t.co/o6YgFfgbF5
— Narendra Modi  May 14, 2023
-ND-
(
പ്രത്യേക സേവനങ്ങളും ഫീച്ചറുകളും
2022 ജൂലൈ 21-22 തീയതികളിൽ കേരളത്തിൽ ചെസ്സ് ഒളിമ്പ്യാഡ് ദീപശിഖാ റാലി
ചെസ് ഒളിമ്പ്യാഡിന്റെ 44-ാമത് പതിപ്പിന്റെ ഭാഗമായി നടക്കുന്ന ചെസ്സ് ഒളിമ്പ്യാഡ് ദീപശിഖാ റാലി 2022 ജൂലൈ 21-22 ന് കേരളത്തിലെത്തും. 2022 ജൂലൈ 21-ന് കവരത്തിയിൽ നിന്ന് കൊച്ചി വിമാനത്താവളത്തിലെത്തുന്ന ദീപശിഖ ഗ്രാൻഡ് മാസ്റ്റർ ശ്രീ വിഷ്ണു പ്രസന്ന തൃശ്ശൂരിലെ മരോട്ടിച്ചാൽ ഗ്രാമത്തിൽ എത്തിക്കും. അവിടെ വെച്ചു അത് കേരള റവന്യൂ മന്ത്രി ശ്രീ കെ രാജന് കൈമാറും. ഗ്രാൻഡ്മാസ്റ്ററും 44-ാമത് ചെസ് ഒളിമ്പ്യാഡിൽ പങ്കെടുക്കുന്നതുമായ തൃശ്ശൂരിൽ നിന്നുള്ള ശ്രീ നിഹാൽ സരിൻ മന്ത്രിയിൽ നിന്ന് ദീപശിഖ ഏറ്റുവാങ്ങും. തദവസരത്തിൽ, ഗ്രാൻഡ് മാസ്റ്റർ വിഷ്ണു പ്രസന്ന മറ്റ് 30 കളികാർക്കെതിരെ ചെസ്സ് ഗെയിമിൽ ഒരേസമയം മത്സരിക്കും. ചെസ്സ് കളിയോടുള്ള അഭിനിവേശത്തിന് പേരുകേട്ടതാണ് മരോട്ടിച്ചാൽ ഗ്രാമം. ഇന്ത്യയുടെ ചെസ്സ് ഗ്രാമം എന്നും മരോട്ടിച്ചാൽ അറിയപ്പെടുന്നു.
ജൂലായ് 22-ന് തിരുവനന്തപുരത്തേക്ക് ദീപശിഖാ റാലി പ്രയാണം നടത്തും. തുടർന്ന് അവിടെ നിന്ന് ആന്ധ്രാപ്രദേശിലെ തിരുപ്പതിയിലേക്ക് റിലേ യാത്ര തുടരും.
(പ്രധാനമന്ത്രി ശ്രീ നരേന്ദ്ര മോദി ഉദ്ഘാടനം ചെയ്ത ദീപശിഖാ പ്രയാണം, ചെസ് ഒളിമ്പ്യാഡ് നടക്കുന്ന തമിഴ്നാട്ടിലെ മഹാബലിപുരത്ത് 2022 ജൂലൈ 27 ന് സമാപിക്കും. 2022 ജൂലൈ 28 മുതൽ ഓഗസ്റ്റ് 9 വരെ അവിടെ ഒളിമ്പ്യാഡ് നടക്കും.
ചെസ് ഒളിമ്പ്യാഡിൻറ്റെ 44-ാമത് പതിപ്പിന്റെ നടത്തിപ്പ് ലോക ചെസ് ഫെഡറേഷനാണ്  ഓൾ ഇന്ത്യ ചെസ് ഫെഡറേഷന്  നൽകിയത്. ഈ പതിപ്പിൽ, ചെസ്സ് ഉത്ഭവിച്ച ഇന്ത്യയിൽ നടക്കുന്ന പരിപാടി അടയാളപ്പെടുത്തുന്നതിനായി FIDE ഒരു ചെസ്സ് ഒളിമ്പ്യാഡ് ദീപശിഖാ പ്രയാണം സംഘടിപ്പിക്കാൻ തീരുമാനിച്ചു. ഭാവിയിലെ എല്ലാ ചെസ് ഒളിമ്പ്യാഡുകളിലും ഒളിമ്പ്യാഡ് ദീപശിഖ ഇന്ത്യയിൽ നിന്ന് ആരംഭിക്കുമെന്നും FIDE തീരുമാനിച്ചു. കൂടാതെ, 'ആസാദി കാ അമൃത് മഹോത്സവ്' ആഘോഷങ്ങളുടെ ഭാഗമായി, ദീപശിഖ രാജ്യത്തെ 75 പ്രമുഖ സ്ഥലങ്ങളിൽ സഞ്ചരിക്കുന്നുണ്ട്. കായികമത്സരങ്ങളെ കുറിച്ചും പ്രത്യേകിച്ച് ചെസ്സിനെ കുറിച്ചും അവബോധം പ്രചരിപ്പിക്കുകയാണ് റിലേ ലക്ഷ്യമിടുന്നത്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂഡൽഹി, ആഗസ്റ്റ് 12, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 52.36 കോടി ഡോസ് വാക്സിൻ
ചികിത്സയിലുള്ളത് ആകെ രോഗബാധിതരുടെ 1.21 ശതമാനം; മാർച്ച് 2020ന് ശേഷം ഏറ്റവും കുറവ്
രാജ്യത്ത് നിലവിൽ ചികിത്സയിലുള്ളവർ 3,87,987
രോഗമുക്തി നിരക്ക് 97.45%; ഇതുവരെ ഉള്ളതിൽ ഏറ്റവും കൂടിയ നിരക്ക്
രാജ്യത്താകമാനം ഇതുവരെ 3,12,60,050 പേർ രോഗമുക്തരായി
കഴിഞ്ഞ 24 മണിക്കൂറിനിടെ 39,069 പേർ സുഖം പ്രാപിച്ചു
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 41,195 പേർക്ക്
പ്രതിവാര രോഗസ്ഥിരീകരണ നിരക്ക് 5 ശതമാനത്തിൽ താഴെയായി തുടരുന്നു; നിലവിൽ ഇത് 2.23 ശതമാനമാണ്
പ്രതിദിന രോഗസ്ഥിരീകരണ നിരക്ക് 1.94%; കഴിഞ്ഞ 17 ദിവസങ്ങളായി മൂന്ന് ശതമാനത്തിൽ താഴെ
പരിശോധനാശേഷി ഗണ്യമായി വർധിപ്പിച്ചു - ആകെ നടത്തിയത് 48.73 കോടി പരിശോധനകൾ.
RRTN
(Visitor Counter : 98
പ്രധാനമന്ത്രിയുടെ ഓഫീസ്
പ്രധാനമന്ത്രി കാലടി ഗ്രാമത്തിലെ ശ്രീ ആദിശങ്കര ജന്മഭൂമി ക്ഷേത്രം സന്ദർശിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് എറണാകുളം ജില്ലയിലെ കാലടി ഗ്രാമത്തിൽ ശങ്കരാചാര്യരുടെ വിശുദ്ധ ജന്മസ്ഥലമായ ശ്രീ ആദിശങ്കര ജന്മഭൂമി ക്ഷേത്രം സന്ദർശിച്ചു.
ND